Aplicația pentru suporterii lui Trump. "Toată lumea are libertate de exprimare".
Parler este o aplicație lansată în 2018 care a devenit alternativă la Twitter. Peste 2 milioane de americani s-au înregistrat după anunțul rezultatului alegerilor. În aplicație predomină utilizatorii cu opinii pro-Trump.
Nu doar Donald Trump este foarte supărat după alegerile din State, ci și suporterii lui. Aceștia s-au mutat de pe Twitter și Facebook pe o nouă aplicație.Lansată încă din 2018, Parler este o rețea de socializare asemănătoare cu Twitter. Cu o diferență majoră. "Toată lumea are libertate de exprimare" se laudă creatorii.Acest lucru a făcut ca milioane de utilizatori să o descarce după alegerile din Statele Unite. Supărați că Twitter le-a cenzurat comentariile fanii lui Trump s-au mutat în bloc pe noua aplicație.Acolo este deja senatorul Ted Cruz care are 2,6 milioane de urmăritori. Iar prezentatorii de la Fox News au și ei 2 milioane de fani. Cu toate astea Trump încă nu și-a făcut cont pe Parler.